Domstolens kendelse (Syvende Afdeling) af 20. maj 2014 – Reber Holding mod KHIM
(Sag C-414/13 P)
»Appel – EF-varemærker – forordning (EF) nr. 40/94 – ordmærket Wolfgang Amadeus Mozart PREMIUM – indehaver af de i indsigelsessagen ældre nationale figurmærker W. Amadeus Mozart«
Appel – anbringender – urigtig vurdering af de faktiske omstændigheder og af beviserne – afvisning – Domstolens prøvelse af vurderingen af de faktiske omstændigheder og af beviselementer – udelukket, medmindre de er gengivet urigtigt (art. 256, stk. 1, TEUF; statutten for Domstolen, art. 58, stk. 1) (jf. præmis 31 og 32)
Angående
Appel af dom afsagt af Retten (Femte Afdeling) den 16. maj 2013 i sag T-530/10, Reber mod KHIM – Klusmeier, hvorved Retten frifandt Kontoret for Harmonisering i det Indre Marked (Varemærker og Design) i den af appellanten anlagte sag til prøvelse af afgørelse truffet den 14. september 2010 af Fjerde Appelkammer ved Harmoniseringskontoret (sag R 363/2008-4) vedrørende en indsigelsessag mellem Reber Holding GmbH & Co. KG og Anna Klusmeier – risiko for forveksling mellem ordmærket »Wolfgang Amadeus Mozart PREMIUM« og de ældre nationale ordmærker, der indeholder ordbestanddelen »W. Amadeus Mozart«, som er registreret for varer og tjenesteydelser i klasse 39 og 42 i Nicearrangementet – tilsidesættelse af artikel 15 og artikel 42, stk. 2 og 3, i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1).
Konklusion
1)
Appellen forkastes.
2)
Reber Holding GmbH & Co. KG betaler sagens omkostninger.